
	תיקון סעיף 81
	1.
	בחוק הבחירות לכנסת [נוסח משולב], התשכ"ט–1969[footnoteRef:2], בסעיף 81(א), במקום "שאינו פחות מ-3.25% (שלושה אחוזים ורבע)" יבוא "שאינו פחות מ-2% (שני אחוזים)". [2:   ס"ח התשכ"ט, עמ' 103.] 



דברי הסבר
אחוז החסימה הגבוה כיום מייצר עיוות משטרי ודמוקרטי בכך שמונע מציבורים משמעותיים להכניס נציגים לכנסת, ומאידך לא מצמצם את מספר הסיעות בכנסת מכיוון שסיעות יכולות להתמודד ביחד, ואז להתפצל לאחר בחירתן.
[bookmark: _GoBack]מדינת ישראל הלכה לבחירות שלוש פעמים בשנה אחת, בין היתר משום שהיו מפלגות שלא עברו את אחוז החסימה הגבוה, וכך הושלכו מאות אלפי קולות לפח; הדוגמה המשמעותית ביותר לכך התרחשה בבחירות לכנסת העשרים ואחת. 
יתירה מכך, אחוז החסימה הגבוה כיום (3.25%) הפר את האיזון העדין שבין משילות טובה ויציבות שלטונית לבין הזכות לבחור ולהיבחר. 
חזרה לאחוז החסימה של 2%, כפי שנהיה נהוג בעבר, תבטא באופן מדויק יותר את חילוקי הדעות, תשפר את הדמוקרטיה בישראל, ותמנע תופעה של מפלגות המאגדות לתוכן חברים בעלי השקפות עולם השונות מהשקפת העולם המפלגתית. בנוסף, תימנע תופעת התפצלות סיעות לסיעות יחיד לאחר הבחירות – תופעה הפוגעת בייצוג של הבוחרים.
הצעות חוק זהות הונחו על שולחן הכנסת העשרים על ידי חבר הכנסת דב חנין וקבוצת חברי הכנסת (פ/1163/20) ועל ידי חברת הכנסת זהבה גלאון וקבוצת חברי הכנסת (פ/465/20), על שולחן הכנסת העשרים ושלוש על ידי חבר הכנסת שלמה קרעי וקבוצת חברי הכנסת (פ/2218/23) ועל שולחן הכנסת העשרים וארבע על ידי חבר הכנסת שלמה קרעי וקבוצת חברי הכנסת (פ/486/24) ועל ידי חבר הכנסת מוסי רז (פ/3993/24).
הצעות חוק דומות בעיקרן הונחו על שולחן הכנסת העשרים על ידי חבר הכנסת מכלוף מיקי זוהר (פ/5770/20) ועל ידי חבר הכנסת מוסי רז (פ/5778/20), על שולחן הכנסת העשרים ושלוש על ידי חבר הכנסת ישראל אייכלר (פ/1479/23) ועל שולחן הכנסת העשרים וארבע על ידי חבר הכנסת ישראל אייכלר וקבוצת חברי הכנסת (פ/1083/24).
הצעת החוק זהה לפ/3993/24 ולפיכך לא נבדקה מחדש על ידי הלשכה המשפטית של הכנסת.

